43. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 6145/137 της 18/23 Οκτ. 1979 (ΦΕΚ Β’ 974) Περί τροποποιήσεως και συμπληρώσεως της Σ. 2952/76/9.5.79 αποφάσεως «περί αναγραφής του αριθμού ταυτότητας ή του αριθμού φορολογικού μητρώου επί των φορολογικών στοιχείων». Έχοντας υπόψη: α)Τις διατάξεις της περίπτ. δ’ του άρθρ. 49 του Π.Δ. 99/77 «περί Κ.Φ.Σ.», όπως ισχύει. β)Την Σ. 2952/76/9.5.79 απόφασή μας «περί αναγραφής του αριθμού ταυτότητας ή του αριθμού φορολογικού μητρώου επί των φορολογικών στοιχείων». γ)Την Σ. 4736/126/16.8.79 απόφασή μας «περί συμπληρώσεως της Σ. 2952/76/9.5.79 αποφάσεώς μας «περί αναγραφής του αριθμού φορολογικού μητρώου επί των φορολογικών στοιχείων». δ)Την ανάγκη διευκολύνσεως των υποχρέων για την εφαρμογή του μέτρου που καθιερώθηκε με την ανωτέρω με στοιχ. α΄ απόφασή μας, αποφασίζουμε: Τροποποιούμε και συμπληρώνουμε την Σ. 2952/76/9.5.79 απόφασή μας, ορίζοντας τα κατωτέρω: 1.Οι κατά τις διατάξεις της ανωτέρω αποφάσεως υπόχρεοι δύνανται να μη αναγράφουν τον αριθμό της αστυνομικής ταυτότητας ή άλλης ταυτότητας που την αναπληρώνει ή τον αριθμό φορολογικού Σελ. 136,02(α) Τεύχος ΣΤ122-Σελ. 26 μητρώου, κατά περίπτωση των ιδίων και των συναλλασσομένων μ’ αυτούς στα κατωτέρω εκδιδόμενα από αυτούς στοιχεία: α)Στις φορτωτικές και στα διορθωτικά σημειώματα. β)Στα δελτία αποστολής. γ)Στις αποδείξεις χονδρικής πωλήσεως αγαθών και παροχής υπηρεσιών. δ)Στα τιμολόγια χονδρικής πωλήσεως αγαθών, αξίας κάθε πωλήσεως μέχρι 1.000 δραχμών, καθώς και στα τιμολόγια παροχής υπηρεσιών, εφόσον το ποσό της αμοιβής δεν υπερβαίνει τις 500 δραχ. ε)Στα πιστωτικά σημειώματα. ς)Στις αποδείξεις δαπανών για τις οποίες δεν προβλέπεται από τον Κ.Φ.Σ. υποβολή συγκεντρωτικών καταστάσεων στον Οικονομικό Έφορο. 2.Η αναγραφή επί των φορολογικών στοιχείων του αριθμού της αστυνομικής ταυτότητος προκειμένου περί φυσικού προσώπου, ή του αριθμού φορολογικού μητρώου προκειμένου περί νομικών προσώπων τόσο των υποχρέων όσο και των συναλλασσομένων μ’ αυτούς ενεργείται κατά το χρόνο εκδόσεως των φορολογικών στοιχείων. 3.Μέχρι 31.12.1979, εφόσον ενεργούνται περισσότεραι της μιας συναλλαγές με το αυτό φυσικό ή νομικό πρόσωπο, ο αριθμός της αστυνομικής ταυτότητας ή ο αριθμός φορολογικού μητρώου, κατά περίπτωση, τόσο του εκδότη του στοιχείου όσο και του συναλλασσομένου με αυτόν δύναται να αναγράφεται μόνο στο πρώτο στοιχείο που εκδίδεται. Ως πρώτο στοιχείο για την εφαρμογή της παρούσας διατάξεως θεωρείται και εκείνο που εκδόθηκε κατά την διάρκεια της πειραματικής εφαρμογής της Σ. 2952/76/9.5.79 αποφάσεως. 4.Στις υποβαλλόμενες στον Οικονομικό Έφορο συγκεντρωτικές καταστάσεις που ορίζονται από τις διατάξεις των παρ. 1, 3 και 5 του αρθρ. 35 και τις διατάξεις του άρθρ. 36 του Κ.Φ.Σ. αναγράφεται, κατά τα οριζόμενα στη Σ. 2952/1976/9.5.79 απόφασή μας και ο αριθμός της αστυνομικής ταυτότητος ή ο αριθμός φορολογικού μητρώου κατά περίπτωση, των καταχωριζομένων σ’ αυτές προσώπων, αδιάφορα αν πρόκειται για επιτηδευματίες ή όχι. 5.Η Σ. 4736/126/16.8.79 απόφασή μας ισχύει μέχρι συμπληρώσεως δεκαημέρου από της δημοσιεύσεως της παρούσης στην Εφημερίδα της Κυβερνήσεως. Η ανωτέρω Σ. 6145/137/18-23 Οκτ. 1979, δημοσιεύθηκε, προφανώς από λάθος, με το ίδιο ακριβώς κείμενο και τον ίδιο αριθμό και στο ΦΕΚ Β’ 1061/19 Νοεμ. 1979. 27.Β.δ.42-43 Βιβλία και Φορολογικά Στοιχεία 